Matični broj naseljenog mjesta u Bosni i Hercegovini
Matični broj naseljenog mjesta u Bosni i Hercegovini predstavlja evidenciju statističkog registra prostornih jedinica u Bosni i Hercegovini. Matični broj naseljenog mjesta omogućava prikaz podataka koji su prikupljeni prilikom popisa stanovništva, domaćinstava i stanova. Prvenstveno se odnosi na teritorijalnu distribuciju stanovništva u Bosni i Hercegovini, demografske, geografske, socio-ekonomske, kulturološke i druge karakteristike. Sistem matičnih brojeva Jedinstvene evidencije prostornih jedinica zasniva se na sljedećim principima: jednoznačnost kojom se obezbjeđuje nedvosmislenost identifikacije prostorne jedinice u cijeloj Bosni i Hercegovini, stalnost koja se obezbjeđuje korištenjem matičnih brojeva, mogućnost automatske kontrole koja se postiže ugradnjom kontrolnog broja po modulu 11 koji se dodjeljuje uključivanjem svih šifara koji jednoznačno određuju prostornu jedinicu u okviru Bosne i Hercegovine, neponovljivost, dugoročnost.